
Konkurso sąlygų
3 priedas
SUTARTIES PROJEKTAS

Nuotekų tinklų Taikos g. Tytuvėnų m. Kelmės r. statybos supaprastinto projekto parengimas ir rangos darbai
RANGOS DARBŲ SUTARTIS
2026 m. __________ d. Nr. ____
Kelmė
Kelmės rajono savivaldybės administracija, juridinio asmens kodas 188768730, adresas Vytauto Didžiojo g. 58, Kelmė, atstovaujama administracijos direktorės Danutės Laivienės, veikiančios pagal savivaldybės administracijos nuostatus (toliau – Užsakovas), ir __________________________, atstovaujamas (-a) ________________________ , veikiančio (-ios) pagal ___________________ (toliau – Rangovas), ir toliau kartu vadinami Šalimis, o kiekvienas atskirai Šalimi, vadovaudamiesi viešojo pirkimo rezultatais, sudarė šią rangos darbų sutartį (toliau – Sutartis).

1. SĄVOKOS
1.1. Darbai – visi supaprastinto projekto parengimo, statybos bei įrengimo darbai ir susijusios paslaugos (išpildomosios dokumentacijos, šulinių kortelių, kadastrinių matavimo bylų parengimas), nurodyti Užsakovo pirkimo dokumentuose bei Techninėje specifikacijoje. 
1.2. Darbų pradžia – pasirašius Sutartį ir gavus raštišką Užsakovo pranešimą, statybvietės perdavimo–priėmimo akto pasirašymo data.
1.3. Darbų atlikimo terminas – bendras laikas, skaičiuojamas nuo Darbų pradžios iki atliktų visų pirkimu įsigytų paslaugų (supaprastinto projekto parengimo) bei statybos darbų perdavimo Užsakovui. Bendras projektavimo ir darbų atlikimo terminas yra 3 (trys) mėnesiai. Šis terminas yra galutinis, į atskirus etapus ar dalis neskaidomas ir sutarties pratęsimo galimybė nenumatoma.
1.4. Rangovo užbaigtų statybos darbų perdavimo statytojui aktas – dokumentas, įforminantis galutinį Darbų perdavimą–priėmimą.
1.5. Išlaidos – visos pagrįstai Statybvietėje ar už jos ribų patirtos Rangovo tiesioginės ir netiesioginės išlaidas, susijusios su Sutartyje numatytais Darbais. Į išlaidas negali būti įskaičiuojamos negautos pajamos.
1.6. Įranga – prietaisai ir mechanizmai, sudarantys Darbus ar jų dalį (įskaitant buitinių nuotekų siurblinę bei jos technologinius komponentus).
1.7. Medžiagos – visa tai, kas turi sudaryti Darbus ar jų dalį (išskyrus įrangą).
1.8. Rangovo įrengimai – visi prietaisai, mechanizmai, transporto priemonės bei kiti daiktai, reikalingi Darbams vykdyti, užbaigti ir bet kuriems defektams ištaisyti.
1.9. Rangovo personalas – visas personalas, kurį Rangovas įdarbina Statybvietėje bei kurie teikia Paslaugas, tarp jų darbininkai, projektuotojai, kiti Rangovo arba Subrangovo įdarbinti asmenys.
1.10. Statinio statybos techninės priežiūros vadovas (techninis prižiūrėtojas) – asmuo, paskirtas Užsakovo organizuoti statinio statybos techninę priežiūrą, kurios tikslas – kontroliuoti, ar statinys statomas pagal Rangovo parengtą ir Užsakovo suderintą supaprastintą projektą, ar statybos metu laikomasi Sutarties sąlygų bei LR teisės aktų.
1.11. Statybos užbaigimo procedūros – Tiekėjo parengto supaprastinto projekto suderinimas su Užsakovu (projektavimo pabaiga teisiškai laikomas Užsakovo rašytinis patvirtinimas, statybą leidžiantis dokumentas (SLD) per IS „Infostatyba“ nėra reikalaujamas) bei statybos darbų pabaigos fiksavimas pasirašant galutinį Darbų perdavimo–priėmimo aktą.
1.12. Statybvietė – Darbų vykdymo vieta Tytuvėnuose (Taikos g. ir S. Dariaus ir S. Girėno g. sankirtoje), kurios ribos apibrėžiamos perduodant Rangovui Statybvietę ir jos valdymo teisę.
1.13. Subrangovas – kuris nors asmuo, Rangovo nurodytas konkurso dokumentuose, paskirtas Rangovo vykdyti dalį Darbų.
1.14. Sutarties kaina – Sutarties 9.1 punkte nurodyta suma, kuri turi būti sumokėta Rangovui už savalaikį, tinkamą pagal Sutartį Darbų vykdymą (projektavimą bei statybą) bei jų baigimą.
1.15. Užsakovo personalas – visi Užsakovui dirbantys asmenys arba įgalioti Užsakovo.
1.16. Kitos vartojamos sąvokos atitinka sąvokas, vartojamas Lietuvos Respublikos civiliniame kodekse, Lietuvos Respublikos statybos įstatyme ir Lietuvos Respublikos viešųjų pirkimų įstatyme.

2. SUTARTIES DALYKAS
Šalys susitaria, kad:
2.1. Šia Sutartimi Rangovas įsipareigoja savo jėgomis ir rizika per Sutartyje nustatytą 3 mėnesių Darbų atlikimo terminą atlikti pirkimo objekto supaprastinto projekto parengimo paslaugas, statybos ir montavimo darbus, parengti statinių išpildomąsias nuotraukas bei kadastrinių matavimų bylą (-as) bei perduoti atliktų darbų rezultatus Užsakovui šioje sutartyje nustatytomis sąlygomis, terminais ir tvarka, o Užsakovas įsipareigoja sudaryti Rangovui būtinas sąlygas Darbams atlikti, Sutartyje numatyta tvarka priimti Darbų rezultatą ir sumokėti Rangovui Sutarties kainą.
2.2. Rangovas iš pateiktų pirkimo dokumentų ir schemų privalo pats savarankiškai įvertinti, apskaičiuoti bei parinkti, kokio našumo ir galingumo siurblinė bus reikalinga numatytam nuotekų tinklui funkcionuoti.

3. BENDROSIOS NUOSTATOS
3.1. Šalių teisių ir pareigų pagrindas yra Sutartis, Lietuvos Respublikos įstatymai, poįstatyminiai teisės aktai ir kiti normatyviniai dokumentai. Minimalūs kvalifikaciniai reikalavimai rangovams šiame pirkime nėra keliami.
3.2. Sutartį sudarantys dokumentai, kurie turi būti suprantami kaip paaiškinantys vienas kitą:
3.2.1. Pirkimo dokumentai (įskaitant Techninę specifikaciją);
3.2.2. Rangovo pasiūlymas;
3.2.3. Ši Sutartis.
3.3. Rangovas Sutarties informaciją privalo laikyti privačia ir konfidencialia. Rangovas be išankstinio Užsakovo sutikimo neturi skelbti informacijos apie Darbus komerciniuose ar techniniuose dokumentuose.
3.4. Sutarties galiojimas: Sutartis įsigalioja ją pasirašius abiems Šalims. Kadangi pirkimo sąlygose reikalavimas pateikti banko garantiją ar laidavimo raštą nenumatytas, Sutarties įvykdymo užtikrinimo dokumentas netaikomas – Rangovo prievolių vykdymas užtikrinamas Sutartyje numatytomis netesybomis (delspinigiais bei bauda). Sutartis galioja iki visų Darbų užbaigimo, defektų ištaisymo ir pilno abipusio atsiskaitymo dienos.
3.5. Sutarties sąlygos Sutarties galiojimo laikotarpiu gali būti keičiamos Lietuvos Respublikos Viešųjų pirkimų įstatymo nustatytais atvejais, abipusiu rašytiniu Šalių susitarimu.
3.6. Visi su siunčiami pranešimai, prašymai ar susirašinėjimas turi būti siunčiami paštu arba elektroniniu paštu. Apie rekvizitų pasikeitimą Šalys informuoja viena kitą ne vėliau kaip per 5 kalendorines dienas.

4. UŽSAKOVO TEISĖS, PAREIGOS IR ATSAKOMYBĖ
4.1. Užsakovas perduoda Rangovui Statybvietę ir jos valdymo teisę ne vėliau kaip per 14 darbo dienų nuo Sutarties pasirašymo dienos. Statybvietė perduodama Šalims pasirašant Statybvietės perdavimo ir priėmimo aktą.
4.2. Užsakovas privalo paskirti Statinio statybos techninės priežiūros vadovą, kuris vykdys Darbų statybos techninę priežiūrą.
4.3. Užsakovas atsakingas už tai, kad jo personalas bendradarbiautų su Rangovu bei laikytųsi darbo saugos reikalavimų Statybvietėje.

5. RANGOVO TEISĖS, PAREIGOS IR ATSAKOMYBĖ
5.1. Rangovas privalo parengti supaprastintą projektą, suderinti jį su Užsakovu bei visiškai vykdyti ir užbaigti statybos bei įrengimo darbus pagal Sutartį per bendrą 3 mėnesių terminą, laikydamasis LR galiojančių įstatymų ir Statybos techninių reglamentų reikalavimų.
5.2. Rangovas privalo užtikrinti, kad jis ir asmenys, veikiantys jo vardu, turi visus būtinus leidimus ar atestatus veiklai vykdyti. Statybos darbus atliekantys asmenys privalo turėti galiojančius skaidriai dirbančio asmens identifikavimo kodus (ID) teisės aktų nustatyta tvarka.
5.3. Rangovas atsakingas už visus savo veiksmus, projektavimo sprendinius ir statybos darbų metodų tinkamumą bei patikimumą visu Darbų vykdymo laikotarpiu.
5.4. Iki Darbų pradžios Rangovas privalo paskirti Lietuvos Respublikos teisės aktų nustatyta tvarka Statybos vadovą bei Projekto (projektavimo) vadovą.
5.5. Rangovas atsakingas už Subrangovų ar pasitelktų specialistų veiksmus arba neveikimą kaip už savo. Kadangi pirkime kvalifikaciniai reikalavimai nebuvo keliami, pasitelkiami subrangovai turi turėti teisėtą teisę (atitinkamus atestatus ar leidimus, jei taikoma) vykdyti jiems pavestas funkcijas. Subrangovai gali būti keičiami tik gavus raštišką Užsakovo sutikimą.
5.6. Turi būti laikoma, kad Sutartyje nurodyta fiksuota kaina apima visus Rangovo sutartinius įsipareigojimus (tiek projektavimo, tiek statybos) ir visa, kas būtina tinkamam objekto funkcionavimui.
5.7. Visus papildomus darbus, kuriuos Rangovas, kaip profesionalus subjektas, galėjo ir privalėjo numatyti iki pasiūlymo pateikimo pagal pateiktas schemas bei žiniaraščius, Rangovas atlieka savo sąskaita.
5.8. Visa statybvietėje esančio, naujai kuriamo ir sukurto turto atsitiktinio žuvimo ar sugedimo rizika tenka Rangovui iki darbai bus užbaigti ir perduoti Užsakovui.
5.9. Vykdydamas Darbus Rangovas privalo pašalinti iš Statybvietės statybines atliekas bei šiukšles, sandėliuoti medžiagas bei valyti patekimo į Statybvietę kelius.
5.10. Rangovas privalo, esant būtinybei, kartu su Užsakovu suderinti su inžinerinius tinklus eksploatuojančiomis organizacijomis veikiančių inžinerinių tinklų perjungimą.
5.11. Rangovas privalo įrengti apskaitos prietaisus ir apmokėti Užsakovui už sunaudotą vandenį bei elektrą rinkos kainomis vykdant darbus.
5.12. Rangovas privalo garantuoti saugų darbą, priešgaisrinę ir aplinkos apsaugą bei darbo higieną Statybvietėje.
5.13. Rangovo personalas turi būti kvalifikuotas. Užsakovas gali pareikalauti, kad Rangovas pakeistų darbuotoją ar subrangovą, kuris nekompetentingai vykdo pareigas. Rangovas užtikrina, kad darbuotojai būtų blaivūs.
5.14. Rangovas privalo naudoti tik Darbų vykdymui ir naudojimo sąlygoms tinkamą Įrangą ir Medžiagas pagal Projekte ir Techninėje specifikacijoje nurodytus reikalavimus.
5.15. Rangovas, prieš paslėpdamas konstrukcijas, privalo informuoti Statinio statybos techninės priežiūros vadovą. Jei konstrukcijos paslepiamos nepranešus, Rangovas jas atidengia savo sąskaita.
5.16. Rangovas privalo apsirūpinti visais prietaisais, darbo jėga, medžiagomis bei pateikti visus Darbų išpildomuosius dokumentus (nuotraukas, šulinių korteles).
5.17. Statinio statybos techninės priežiūros vadovui raštu nustačius trūkumų ar defektų, Rangovas savo sąskaita privalo juos nedelsiant ištaisyti.
5.18. Rangovas privalo atlyginti Užsakovui nuostolius, susijusius su asmenų sužalojimu ar trečiųjų asmenų turto sugadinimu, kilusiu dėl Rangovo kaltės.
5.19. Rangovas privalo sudaryti sąlygas Užsakovo atstovams bei Statinio statybos techninės priežiūros vadovui lankytis objekte bei susipažinti su dokumentacija.
5.20. Rangovas prisiima visą atsakomybę už Darbus nuo Darbų pradžios iki visiško jų perdavimo Užsakovui.
5.21. Rangovas pateikia išsamias eksploatacijos ir priežiūros instrukcijas bei įrangos (siurblinės) techninius pasus lietuvių kalba.
5.22. Šalys susitaria, kad bendro 3 mėnesių Darbų atlikimo termino pažeidimas yra esminis Sutarties pažeidimas. Jeigu Rangovas per nustatytą terminą nepabaigia visų darbų (projektavimo ir statybos), jis moka Užsakovui 10 (dešimties) procentų visos Sutarties sumos (kainos) dydžio baudą. Prievolė mokėti baudą atsiranda kitą dieną po termino pasibaigimo. Bauda gali būti išskaitoma iš Tiekėjui mokėtinų sumų.
5.23. Užsakovui uždelsus apmokėjimą už kokybiškai atliktus darbus, jis moka Rangovui 9.6 punkte nustatytus delspinigius.
5.24. Vykdydamas darbus Rangovas laikosi žaliojo pirkimo bei aplinkos apsaugos reikalavimų, nurodytų Techninėje specifikacijoje (atliekų mažinimas, elektroninis dokumentų ir brėžinių derinimas).
5.25. Keisdamas specialistus (pvz., Statybos vadovą ar Projekto vadovą), Rangovas privalo paskirti lygiavertės kompetencijos asmenis, gavęs raštišką Užsakovo pranešimą / sutikimą.
5.26. Per visą Sutarties vykdymo laikotarpį Rangovas privalo taikyti aplinkos apsaugos vadybos sistemos reikalavimus atlikdamas darbus pagal Sutartį ir turėti galiojantį aplinkos apsaugos vadybos sistemos sertifikatą, išduotą nepriklausomos įstaigos, arba kitus lygiaverčius įrodymus, patvirtinančius, kad Rangovo taikomos aplinkos apsaugos vadybos priemonės atitinka reikalaujamus atitinkamo standarto (pvz., ISO 14001 arba lygiaverčio) reikalavimus. Jeigu tokio sertifikato arba kito lygiaverčio įrodymo galiojimas pasibaigia iki darbų atlikimo termino pabaigos, Rangovas privalo užtikrinti, kad jis bus atnaujintas arba pateiktas kitas tinkamas įrodymas bei ne vėliau kaip per 5 darbo dienas nuo galiojimo pabaigos apie tai informuoti Užsakovą. Pakartotinis (pasikartojantis po raštiško Užsakovo įspėjimo) reikalavimų dėl aplinkos apsaugos vadybos užtikrinimo nevykdymas laikomas esminiu Sutarties pažeidimu.

6. DARBŲ ATLIKIMO TERMINAI, VĖLAVIMAS, SUSTABDYMAS
6.1. Visi Darbai – įskaitant supaprastinto projekto parengimą, jo suderinimą su Užsakovu, žemės kasimo ir vamzdynų klojimo darbus, siurblinės ir šulinių montavimą, išpildomųjų nuotraukų bei kadastrinių bylų parengimą ir teritorijos sutvarkymą – turi būti pilnai atlikti ir perduoti per 3 (tris) mėnesius nuo Darbų pradžios.
6.2. Kadangi Sutarties pratęsimo galimybė nenumatoma, 3 mėnesių terminas yra galutinis. Išimtiniais atvejais terminas gali būti koreguojamas tik dėl force majeure aplinkybių ar esminio paties Užsakovo įsipareigojimų vėlavimo, vadovaujantis VPĮ nuostatomis ir pasirašant abipusį rašytinį susitarimą.
6.3. Užsakovas turi teisę sustabdyti darbų vykdymą tik esant objektyvioms, nuo Rangovo nepriklausančioms aplinkybėms (force majeure, finansavimo trūkumas). Sustabdymo laikotarpis į bendrą 3 mėnesių terminą neįskaičiuojamas.
6.4. Darbų pabaiga pagal Sutartį laikomas momentas, kai yra užbaigti visi numatyti darbai, supaprastintas projektas yra suderintas Užsakovo rašytiniu patvirtinimu, statybos darbai atlikti pilna apimtimi, išpildomoji dokumentacija perduota Užsakovui ir pasirašytas galutinis Darbų perdavimo–priėmimo aktas.

7. SUTARTIES ĮVYKDYMO UŽTIKRINIMAS
7.1. Šioje sutartyje banko garantija ar laidavimo draudimo raštas nėra reikalaujamas ir netaikomas. Sutarties prievolių įvykdymas yra užtikrinamas Sutarties 5.22 punkte nustatyta 10 % bauda nuo visos sutarties vertės bei sutartiniais delspinigiais.

8. DARBŲ PERDAVIMAS–PRIĖMIMAS
8.1. Užsakovas perima Darbų rezultatus, kai užbaigti visi Sutartyje numatyti Darbai, ištaisyti defektai, o supaprastintas projektas yra raštu suderintas ir patvirtintas Užsakovo. 
8.2. Statinio statybos techninės priežiūros vadovas kartu su Užsakovu, gavęs Rangovo pranešimą apie Darbų baigimą, per 14 dienų atlieka bendrą Darbų apžiūrą ir pasirašo galutinį Darbų perdavimo–priėmimo aktą arba pateikia raštišką Defektų aktą su nurodytais trūkumais ir protingu terminu jiems pašalinti.
8.3. Rangovas iki darbų perdavimo dienos privalo pašalinti iš Statybvietės savo įrengimus, medžiagų perteklių bei šiukšles. Teritorija turi būti švari ir visiškai sutvarkyta.

9. SUTARTIES KAINA IR APMOKĖJIMAS
9.1. Sutarties kaina yra __________________ eurų, iš kurių PVM sudaro __________________ eurų. Jei suma skaičiais neatitinka sumos žodžiais, teisinga laikoma suma žodžiais. Iš šios sumos:
9.1.1. Supaprastinto projekto parengimo kaina yra __________________ eurų, iš kurių PVM sudaro __________________ eurų.
9.1.2. Rangos darbų kaina yra __________________ eurų, iš kurių PVM sudaro __________________ eurų.
9.2. Šiai Sutarčiai taikoma fiksuotos kainos kainodara. 
9.3. Rangovas PVM sąskaitas faktūras ir jas pagrindžiančius dokumentus Užsakovui teikia tik elektroniniu būdu naudodamasis elektronine paslauga SABIS.
9.4. Užsakovas, gavęs mokėjimo dokumentus, per 10 dienų juos patvirtina arba pateikia motyvuotą nepatvirtinimą, jei darbai atlikti nekokybiškai ar neatitinka sutarties apimčių.
9.5. Užsakovas apmoka Rangovui už atliktus darbus ne vėliau kaip per 30 (trisdešimt) kalendorinių dienų nuo abiejų Šalių pasirašyto akto ir tinkamai išrašytos sąskaitos faktūros gavimo SABIS sistemoje dienos.
9.6. Jeigu vėluojama atlikti mokėjimus ne dėl finansavimo trūkumo, Užsakovas moka 0,02 % delspinigius nuo laiku neapmokėtos sumos per dieną be PVM. Jeigu Rangovas vėluoja vykdyti darbus, Užsakovas skaičiuoja Rangovui 0,02 % delspinigius už kiekvieną uždelstą dieną nuo laiku neatliktų darbų kainos be PVM.
9.7. Sutarties kaina Sutarties galiojimo metu nekeičiama, išskyrus automatinį perskaičiavimą pasikeitus PVM tarifui LR teisės aktų nustatyta tvarka. Kadangi bendras sutarties terminas yra trumpesnis nei 6 mėnesiai (3 mėn.), Sutarties kainos perskaičiavimas dėl kainų lygio pokyčio (indeksavimas) šiai sutarčiai netaikomas.
9.8. Užsakovas numato tiesioginio atsiskaitymo su subtiekėjais galimybę per trišales sutartis, jei subtiekėjas pateikia tokį prašymą raštu.
9.9. Visi Techninėje specifikacijoje nurodyti kiekiai yra apytikriai ir yra pilnai įskaičiuoti į fiksuotą Sutarties kainą. Nepriklausomai nuo faktinio resursų sunaudojimo, jei nesikeičia paties objekto apimtys, Sutarties kaina negali būti keičiama (faktiniai kiekių skirtumai iki 15 % nekeičia sutarties kainos).

10. ATSAKOMYBĖ UŽ DEFEKTUS, GARANTIJOS
10.1. Atliktiems statybos darbams bei sumontuotai įrangai (siurblinei) taikomi Lietuvos Respublikos civilinio kodekso 6.698 straipsnyje nustatyti garantiniai terminai (5 metai – matomiems darbams / defektams, 10 metų – paslėptiems statinio elementams / konstrukcijoms). Garantinis terminas pradedamas skaičiuoti nuo galutinio Darbų perdavimo–priėmimo akto pasirašymo dienos.
10.2. Rangovas garantinio laikotarpio metu privalo savo sąskaita ir rizika nemokamai pašalinti visus paaiškėjusius defektus per Užsakovo nurodytą protingą terminą. Rangovui to nepadarius, Užsakovas turi teisę samdyti kitą tiekėją, o išlaidas išieškoti iš Rangovo.

11. SUTARTIES ESMINIS PAŽEIDIMAS IR NUTRAUKIMAS
11.1. Darbai dėl objektyvių, nenumatytų aplinkybių gali būti laikinai sustabdyti tik raštišku Užsakovo nurodymu.
11.2. Užsakovas turi teisę vienašališkai nutraukti Sutartį prieš 21 dieną raštu įspėjęs Rangovą dėl šių esminių pažeidimų:
Rangovas nepradeda darbų ilgiau kaip 15 dienų nuo nustatytos datos;
Rangovas nesilaiko Statinio statybos techninės priežiūros vadovo nurodymų ir dėl to nukenčia kokybė;
Priskaičiuotų netesybų ar delspinigių suma už vėlavimą viršija 20 % pradinės sutarties vertės;
Rangovas pasitelkė subrangovus ar specialistus be Užsakovo raštiško suderinimo.
11.3. Nutraukus Sutartį dėl Rangovo kaltės, Užsakovas užfiksuoja tinkamai atliktų darbų vertę, išskaičiuoja patirtus nuostolius bei 5.22 punkte numatytą 10 % baudą ir, vadovaudamasis VPĮ 91 straipsniu, CVP IS paskelbia informaciją apie Rangovą kaip apie neįvykdžiusį sutarties tiekėją.
11.4. Rangovas turi teisę vienašališkai nutraukti Sutartį prieš 30 darbo dienų įspėjęs Užsakovą, jei Užsakovas nemoka už kokybiškus darbus ilgiau kaip 30 dienų po nustatyto termino pabaigos.

12. GINČAI
12.1. Šalys visus ginčus stengiasi išspręsti derybomis. Nepavykus ginčo išspręsti derybų būdu per 30 dienų, visi ginčai, kylantys dėl šios Sutarties, yra galutinai sprendžiami Lietuvos Respublikos teismuose LR įstatymų nustatyta tvarka.

13. NENUGALIMA JĖGA
13.1. Šalis gali būti atleidžiama nuo atsakomybės už Sutarties nevykdymą dėl nenugalimos jėgos (force majeure) aplinkybių, vadovaujantis LR civilinio kodekso 6.212 str. ir Vyriausybės nutarimais patvirtintomis taisyklėmis, jei apie jas pranešė per 5 darbo dienas.

14. SUBRANGOVŲ BEI SPECIALISTŲ PASITELKIMAS IR KEITIMAS
14.1. Rangovas įsipareigoja užtikrinti, kad darbus vykdys tik kvalifikuoti specialistai. Kadangi minimalūs kvalifikacijos reikalavimai pirkime nebuvo keliami, pasitelkiami asmenys turi turėti teisėtą teisę verstis ta veikla, kuriai yra pasitelkiami (atitinkamus LR teisės aktuose numatytus atestatus projektavimui ar statybai, jei taikoma). Rangovas atsako už subrangovų veiksmus kaip už savo.
14.2. Naujų subrangovų pasitelkimas ar specialistų (Projekto vadovo, Statybos vadovo) keitimas atliekamas ne vėliau kaip prieš 5 darbo dienas raštu informuojant Užsakovą ir gavus jo sutikimą, pasirašant papildomą susitarimą.

15. KITOS SĄLYGOS
15.1. Rangovas darbams atlikti numato samdyti šiuos subrangovus (jei taikoma): __________________________.
15.2. Užsakovo paskirtas asmuo, atsakingas už Sutarties vykdymą, __________________________ (nurodyti pareigas, vardą, pavardę, tel., el. paštą). Už Sutarties ir pakeitimų paskelbimą atsakingi Viešųjų pirkimų skyriaus specialistai.
15.3. Rangovo paskirtas asmuo, atsakingas už Sutarties vykdymą, __________________________ (nurodyti pareigas, vardą, pavardę, tel., el. paštą).

16. SUTARTIES PRIEDAI
Sutartis sudaroma remiantis Užsakovo įvykdytu viešuoju pirkimu Nuotekų tinklų Taikos g. Tytuvėnų m. Kelmės r. statybos supaprastinto projekto parengimas ir rangos darbai. Prie Sutarties pridedami šie neatsiejami dokumentai:
16.1. Techninė specifikacija (1 priedas);
16.2. Rangovo pasiūlymas (2 priedas);

17. ŠALIŲ JURIDINIAI ADRESAI, TELEFONAI, ATSISKAITOMOSIOS SĄSKAITOS
	UŽSAKOVAS:
	RANGOVAS:

	Kelmės rajono savivaldybės administracija 
Juridinio asmens kodas: 188768730 
Vytauto Didžiojo g. 58, Kelmė 
Tel. (0 427) 690 52 
El. paštas info@kelme.lt  
A. s. LT44 4010 0438 0003 0074 
Bankas Luminor Bank AS 
Banko kodas 40100 


_______________________ 
Administracijos direktorė 
Danutė Laivienė 

A. V.
	_________________________________ 
Juridinio asmens kodas: ___________ 
________________________________ 
Tel. ___________ 
El. paštas __________________ 
A. s. _______________________ 
Bankas ______________________ 
Banko kodas ___________ 


_______________________ 
(pareigos, vardas, pavardė) 


A. V.



